Murchisoni meteoriit

Murchisoni meteoriit on meteoriit, mis kukkus 1969. aasta 28. septembril Austraalias Victoria osariigis asuva Murchisoni küla lähedale.  

Täpsemalt oli tegu meteoriidisajuga ning hiljem on sealt leitud kokku sadakond kilogrammi meteoriiditükke. Suure kogumassi, orgaaniliste ainete sisalduse ja asjaolu tõttu, et meteoriidi kukkumine oli jälgitav, on see üks kõige põghalikumalt uuritud meteoriite. 

Murchisoni meteoriit kuulub süsinikkondriitide gruppi CM ja petroloogilisse tüüpi 2, mis tähendab, et Murchisoni meteoriiti moodustaval kivimil oli taevakehal, millelt see pärineb, palju kokkupuudet veega. Murchisoni meteoriidist on leitud aminohappeid, süsivesikuid, fullereene, alkohole ja muid orgaanilisi ühendeid.

Kategooria:Meteoriidid
Kategooria:1969